b'\n_START_ARTICLE_\nVen\xc3\xa4j\xc3\xa4n \xc3\x84\xc3\xa4ni\n_START_PARAGRAPH_\nVen\xc3\xa4j\xc3\xa4n \xc3\x84\xc3\xa4ni (ven. \xd0\x93\xd0\xbe\xd0\xbb\xd0\xbe\xd1\x81 \xd0\xa0\xd0\xbe\xd1\x81\xd1\x81\xd0\xb8\xd0\xb8, Golos Rossii) on Ven\xc3\xa4j\xc3\xa4n federaation valtiollisen Rossija segodnja -mediayhti\xc3\xb6n yll\xc3\xa4pit\xc3\xa4m\xc3\xa4 ulkomaanpalvelu. Palvelu oli aikaisemmin nimelt\xc3\xa4\xc3\xa4n Radio Moskova. Radio aloitti l\xc3\xa4hetyksens\xc3\xa4 ulkomaille 29. lokakuuta 1929._NEWLINE_Vuonna 1991 nimeksi tuli Ven\xc3\xa4j\xc3\xa4n \xc3\x84\xc3\xa4ni. Nyky\xc3\xa4\xc3\xa4n se l\xc3\xa4hett\xc3\xa4\xc3\xa4 ohjelmaansa ven\xc3\xa4j\xc3\xa4n lis\xc3\xa4ksi 36 muulla kielell\xc3\xa4: albaniaksi, saksaksi, englanniksi, arabiaksi, armeniaksi, bengaliksi, bulgariaksi, kiinaksi, koreaksi, dariksi, espanjaksi, suomeksi, ranskaksi, kreikaksi, hindiksi, unkariksi, italiaksi, japaniksi, kirgiisiksi, kurdiksi, moldaviaksi, mongoliksi, norjaksi, urduksi, uzbekiksi, pa\xc5\xa1tuksi, persiaksi, puolaksi, portugaliksi, romaniaksi, serbiaksi, slovakiksi, ruotsiksi, t\xc5\xa1ekiksi, turkiksi ja vietnamiksi. Vuonna 1961 Ven\xc3\xa4j\xc3\xa4n \xc3\xa4\xc3\xa4nen edelt\xc3\xa4j\xc3\xa4ll\xc3\xa4 Radio Moskovalla oli l\xc3\xa4hetyksi\xc3\xa4 kolmella afrikkalaisella kielell\xc3\xa4; amharaksi, swahiliksi ja hausaksi.\n_START_SECTION_\nSuomenkieliset l\xc3\xa4hetykset\n_START_PARAGRAPH_\nMoskovan radion suomenkieliset l\xc3\xa4hetykset alkoivat syksyll\xc3\xa4 1939 juuri ennen talvisotaa edesauttamaan Neuvostoliiton propagandaa Suomeen. Radiokanavan Moskovan Tiltu oli sotamiesten keskuudessa kuuluisa neuvostoliittolainen radiokuuluttaja, joka levitti talvi- ja jatkosodassa sotapropagandaa suomalaisille sotilaille._NEWLINE_Suomenkieliset radiol\xc3\xa4hetykset loppuivat 27. maaliskuuta 2009. T\xc3\xa4m\xc3\xa4n j\xc3\xa4lkeen uutistarjonta siirtyi internetiin.\n_START_SECTION_\nAudio\n_START_PARAGRAPH_\n\xc2\xa0\xc3\x84\xc3\xa4nin\xc3\xa4yte Radio Moskovan keskiaaltol\xc3\xa4hetyksest\xc3\xa4 1980-luvulta.  (englanniksi)'